**Tablou de toamnă**

*Dunia Pălăngeanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DUNIA PĂLĂNGEANU:

TABLOU DE TOAMNĂ

Printre frunze de gutui

suflet trist,al nimănui,

plin de toamnă şi-nserare

pe sub aripa de zare.

Aburi ies din via coaptă

năpustindu-se spre poartă,

pe uliţi de ploi spălate,

de-ntuneric şi păcate.

Scârţâie în lanţ fântâna,

în care se-aruncă luna

palidă ca un colac

în traista de om sărac.

Susură de-arome vinul

şi-un oftat alungă chinul

frigului care coboară

din dealul de langă moară.

Cade-o stea chiar în gradină,

ca sageată de lumină

răscolind umbrele reci

rătăcite pe poteci.